पाएं अपने शहर की ताज़ा ख़बरें और फ्री ई-पेपरडाउनलोड करें
रेमडेसिविर इंजेक्शन की कालाबाजारी करने के मामले में एक निजी अस्पताल के एडमिन सहित तीन लोगों को पुलिस ने गिरफ्तार कर लिया है। खटोडरा थाने के पुलिस कांस्टेबल रघुवीर सिंह ने अस्पताल के एडमिन सैयद अर्सलन, विशाल उगले और सुभाष यादव के खिलाफ मामला दर्ज करवाया है। रघुवीर ने बताया कि उसे रेमडेसिविर इंजेक्शन की कालाबाजारी की सूचना मिली थी।
पुलिस ने जांच की तो सूचना सही निकली। आरोपियों ने बिना किसी परमिशन के आर्थिक लाभ लेने के लिए इंजेक्शन की खरीदी-बिक्री की थी। इंजेक्शन की प्रिंटेड कीमत 1250 रुपए है। आरोपी एक इंजेक्शन 18000 रुपए में बेच रहे थे। आरोपियों के पास से कुल 8 इंजेक्शन जब्त किए गए, जिनकी कीमत 9898 रुपए बताई गई। इसके अलावा 19000 रुपए के तीन मोबाइल फोन, 6470 रुपए नकद मिलाकर कुल 35368 रुपए का माल जब्त किया है।
जाल बिछा कर आरोपियों को मौके से पकड़ा
पुलिस ने एक फर्जी ग्राहक को विशाल उगले नाम के व्यक्ति के फोन पर कॉल करने के लिए कहा। जिसके बाद बीच बातें हुई और अनुव्रत द्वार पर डिलीवरी करने के लिए कहा गया। डिलीवरी देने के लिए सुभाष यादव नाम का लड़का पहुंचा जिसने ₹36000 में 2 इंजेक्शन देने की बात की। मौके से सुभाष को पकड़ लिया।
सुभाष ने विशाल को फोन कर 6 इंजेक्शन मांगे
इंजेक्शन देने वाले विशाल उगले को फोन किया तो उसने बताया कि उसके पास 6 इंजेक्शन है। विशाल से कहा गया कि उसे तुरंत इसका पेमेंट मिल जाएगा। थोड़े समय में उसी जगह पर बाइक पर एक लड़का सुभाष के पास आया। सुभाष ने पुलिस को इशारा किया और उसे गिरफ्तार कर लिया गया। विशाल के पास से तीन तरह के रेमडेसिविर के छह वायल मिले।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn